Fil-ġurnal l-orizzont l-istorja ewlenija titlkellem dwar l-attività politika tal-Partit Laburista fil-Gżira u tikkwota lill-Prim Ministru Joseph Muscat fejn stqarr li dan huwa gvern li iwettaq. Storja oħra tittratta storja mill-qorti fejn raġel ta 40 sena nstab ħati li kkaġuna mewt ta tarbija f’inċident tat-traffiku. Storja oħra tgħid li l-GWU iddikjarat tilwima industrijali mal-Air Malta wara li għadd ta’ ħaddiema kelhom il-kuntratt imġedded għal xahar biss. L-istorja ewlenija f’ The Malta Independent tgħid li l-President ta’ Malta mhux se tattendi għal-kanonizzazzjoni tal-Papa u lanqas rappreżentant tal-gvern. Storja oħra titkellem dwar l-emendi fil-kodiċi kriminali u tikkwota lil Ministru Owen Bonnici li stqarr li dawn qed isiru bl-aktar mod trasparenti. Il-ġurnal In-Nazzjon tikkwota lil Simon Busuttil u tgħid li huwa il-PN mill-opozizzjoni li qed jaħdem għal Malta aħjar. Storja oħra tgħid li l-Prim Ministru Joseph Muscat jerġa’ jagħżel lil tal-qalba, u dan meta skont il-ġurnal in-Nazzjon jagħażel li jagħmel żjara f’Child care Centre li huwa ta’ oħt il-mara ta’ Jason Micallef. The Times of Malta titratta inċident fatali u tgħid li l-każ tiegħu intemm wara wieħed u għoxrin sena. L-inċident kien wassal għall-mewt ta’ tarbija ta’ 10 xhur. Storja oħra f’TheTimes tgħid li ħamest irġiel kienu arrestati wara argument li nqala fil-Moskea ta’ Raħal ġdid.